ആറരവര്ഷത്തില് 18,000 യമന്കാര് വ്യോമാക്രമണത്തില് മരിച്ചു: യുഎന് കെയ്റോ വിദേശ ഇടപെടലുള്ള ആഭ്യന്തരയുദ്ധം രൂക്ഷമായ 2015ന് ശേഷം യമനില് 18,000 പേര് വ്യോമാക്രമണത്തില് കൊല്ലപ്പെട്ടെന്ന് ഐക്യരാഷ്ട്ര സംഘടന. യമനിലേക്ക് പ്രതിദിനം ശരാശരി 10 വ്യോമാക്രമണം ഉണ്ടാകുന്നതായും മനുഷ്യാവകാശ കൗണ്സിലില് സമര്പ്പിച്ച റിപ്പോര്ട്ടില് പറയുന്നു. 2015 മാര്ച്ച് മുതല് ഉണ്ടായത് 23,000 വ്യോമാക്രമണം.ഹൂതി വിമതരും സൗദി സഖ്യവും യുദ്ധക്കുറ്റം ചെയ്തതായും യമന് ഡാറ്റാ പ്രോജക്ട് കണക്കുകള് ഉദ്ധരിച്ചുള്ള റിപ്പോര്ട്ടില് പറയുന്നു. ജനവാസകേന്ദ്രങ്ങള്, അഭയാര്ഥി ക്യാമ്ബുകള്, വിമാനത്താവളം എന്നിവിടങ്ങളിലെല്ലാം ഷെല്ലാക്രമണം നടക്കുന്നു. യുദ്ധത്തില് 2020 ഡിസംബര്വരെ രണ്ടു ലക്ഷംപേര് മരിച്ചു. ഇതില് ഒരു ലക്ഷംപേര് യുദ്ധമുണ്ടാക്കിയ സാമ്ബത്തിക പ്രതിസന്ധി കാരണം അവശ്യസേവനങ്ങള് ലഭിക്കാതെയും പട്ടിണിമൂലവുമാണ് മരിച്ചത്.